62020TJ0267_INF
Unionin yleisen tuomioistuimen tuomio (viides jaosto) 7.7.2021 – Arbuzov vastaan neuvosto
(asia T-267/20)
(Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Varojen jäädyttäminen – Luettelo henkilöistä, yhteisöistä ja elimistä, joihin varojen ja taloudellisten resurssien jäädyttäminen kohdistuu – Kantajan nimen pysyttäminen luettelossa – Neuvoston velvollisuus varmistua siitä, että kolmannen valtion viranomaisen päätös on tehty kunnioittaen puolustautumisoikeuksia ja oikeutta tehokkaaseen oikeussuojaan)
1.
Euroopan unioni – Toimielinten toimien laillisuuden tuomioistuinvalvonta – Ukrainan tilanteen johdosta toteutetut rajoittavat toimenpiteet – Valtion varojen väärinkäytöstä vastuussa olevien henkilöiden sekä heitä lähellä olevien luonnollisten henkilöiden, oikeushenkilöiden, yhteisöjen tai elinten varojen jäädyttäminen – Valvonnan laajuus
(SEUT 275 artiklan toinen kohta; Euroopan unionin perusoikeuskirjan 47 ja 48 artikla; neuvoston päätös (YUTP) 2020/373; neuvoston asetus 2020/370)
(ks. 64 ja 65 kohta)
2.
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Varojen jäädyttämisestä tehty päätös – Päätöksen tekeminen tai pysyttäminen sellaisen tuomioistuinmenettelyn perusteella, jonka kolmannen valtion viranomaiset ovat toimittaneet julkisten varojen väärinkäyttöä tai julkisessa tehtävässä olevan henkilön aseman väärinkäyttöä koskevassa asiassa – Hyväksyttävyys – Edellytys – Kansallinen päätös, joka on annettu puolustautumisoikeuksia ja oikeutta tehokkaaseen oikeussuojaan kunnioittaen – Neuvoston tarkistusvelvollisuus – Perusteluvelvollisuus – Laajuus – Sillä, että kolmas valtio on liittynyt Euroopan ihmisoikeussopimukseen, ei ole vaikutusta
(Neuvoston päätöksen 2014/119/YUTP, sellaisena kuin se on muutettuna neuvoston päätöksellä (YUTP) 2020/373, liite; neuvoston asetuksen N:o 208/2014 liite I ja asetus 2020/370)
(ks. 66–71 kohta)
3.
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet – Varojen jäädyttämisestä tehty päätös – Päätöksen tekeminen tai pysyttäminen sellaisen tuomioistuinmenettelyn perusteella, jonka kolmannen valtion viranomaiset ovat toimittaneet julkisten varojen väärinkäyttöä tai julkisessa tehtävässä olevan henkilön aseman väärinkäyttöä koskevassa asiassa – Edellytykset – Kansallinen päätös, joka on annettu puolustautumisoikeuksia ja oikeutta tehokkaaseen oikeussuojaan kunnioittaen – Unionin toimivaltaisen viranomaisen velvollisuus osoittaa, mikäli asia riitautetaan, että kyseessä olevia henkilöitä tai yhteisöjä vastaan esitetyt perusteet ovat perusteltuja – Neuvostolla oleva velvollisuus tarkistaa, että mainittuja oikeuksia on kunnioitettu – Laiminlyönti
(Neuvoston päätöksen 2014/119/YUTP, sellaisena kuin se on muutettuna neuvoston päätöksellä (YUTP) 2020/373, liite; neuvoston asetuksen N:o 208/2014 liite I ja asetus 2020/370)
(ks. 76, 78–85, 88–90, 92, 94–98, 109 ja 110 kohta)
4.
Euroopan unionin oikeus – Periaatteet – Oikeus tehokkaaseen oikeussuojaan – Kohtuullisen ajan noudattaminen – Ukrainan tilanteen johdosta toteutetut rajoittavat toimenpiteet – Rajoittavien toimenpiteiden toteuttamista koskevan päätöksen perustana oleva tuomioistuinmenettely kolmannessa maassa – Neuvoston tarkistusvelvollisuus – Laajuus
(Euroopan unionin perusoikeuskirjan 47 artikla ja 52 artiklan 3 kohta)
(ks. 99–106 kohta)
Aihe
SEUT 263 artiklaan perustuva vaatimus Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 5.3.2020 annetun neuvoston päätöksen (YUTP) 2020/373 (EUVL 2020, L 71, s. 10) ja Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 5.3.2020 annetun neuvoston täytäntöönpanoasetuksen (EU) 2020/370 (EUVL 2020, L 71, s. 1) kumoamiseksi siltä osin kuin näissä toimissa kantajan nimi on pysytetty luettelossa henkilöistä, yhteisöistä ja elimistä, joihin kyseisiä rajoittavia toimenpiteitä sovelletaan.
Ratkaisu
1)
Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 5.3.2020 annettu neuvoston päätös (YUTP) 2020/373 ja Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 5.3.2020 annettu neuvoston täytäntöönpanoasetus (EU) 2020/370 kumotaan siltä osin kuin Sergej Arbuzovin nimi on pysytetty luettelossa henkilöistä, yhteisöistä ja elimistä, joihin kyseisiä rajoittavia toimenpiteitä sovelletaan.
2)
Euroopan unionin neuvosto velvoitetaan korvaamaan oikeudenkäyntikulut.